Bybelskool » Psalm 23 – die gebed vir alle seisoene van die lewe
04 Nov2011 Psalm 23 – die gebed vir alle seisoene van die lewe
Psalm 23 sluit by hierdie verwagting van beskerming aan en werk met die metafoor van God as herder wat hom beskerm en begelei in die lewe, selfs in die diepste donkertes.
Hierdie Psalm, seker die bekendste van alle Psalms, is die gebed vir alle seisoene van die lewe.Dit is die geloofsbelydenis van iemand vir wie die Here van sy jeug af alles was. En wat ervaar het dat God in alle seisoene van die lewe Homself as herder bewys het.
2. Daarom is Psalm 23 ook die belydenis van iemand wat ervaar dat God rigting en betekenis in sy lewe gee. Wat tye van vooruitgang en voorspoed beleef. Wat uitdagende dinge aanpak en ervaar dat die Here die regte pad aanwys. Baie keer is die regte pad juis dié dinge wat God se eer sal bevorder en juis ‘n manier waarop die regte pad gekies kan word.
Dawid verwoord hier iets van wat die Hebreërskrywer lank hierna sou skrywe dat nie alle gelowiges altyd kry wat beloof is nie, sodat hulle nie sonder ons die voleinding sou bereik nie (Hebr 11).
Lina Spies het die Psalm as volg verwoord:
1. Die Here is my herder en bewaarder :
ek kom niks kort nie ; daar is niks wat my ontbreek .
In groene weiveld en by stille water
laat Hy my uitrus in ‘n bar en dorre streek .
Die steiltes ken Hy en die skerpste draaie :
Hy rig my altyd op die regte paaie .
2. Nie een sal U ooit van u skaap berowe :
U is by my in diep en donker klowe .
Wanneer ek afdwaal , haak u staf my nader
en met u stok verdryf U die gevare .
By U is ek beveilig en geborge :
Bevry is ek van vrese en van sorge .
3. U dek in my teenwoordigheid ‘n tafel :
My vyande kyk toe en staan verslae !
U vul my beker , voed my en verheug my ;
u goedheid volg my al my lewensdae .
Ek ken u liefde en u gunsbetoning
en bly ‘n leeftyd , Here , in u woning .
September 29, 2016 by 10:54
More Mr. Chris
Ek wil graag weet van die teken van Jona wat beteken dit eintlik?
October 3, 2016 by 17:49
Jesus gebruik in Matteus 12:40 die “teken van Jona” as ‘n aanduiding van sy eie kruisdood: “Soos Jona drie dae en drie nagte in die maag van ’n groot vis was, so sal die Seun van die mens drie dae en drie nagte binne-in die aarde wees.” Jona se tyd in die vis word dus as ‘n teken of voorbeeld gebruik om Jesus se kruisdood vooruit te verkondig.